Document ID: 32003R0079

Komisijas Regula (EK) Nr. 79/2003
(2003. gada 17. janvāris),
ar kuru groza Regulu (EK) Nr. 1422/95, ar ko paredz sīki izstrādātus īstenošanas noteikumus melases importam cukura nozarē
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2001. gada 19. jūnija Regulu (EK) Nr. 1260/2001 par cukura tirgu kopīgo organizāciju [1], kurā grozījumi izdarīti ar Komisijas Regulu (EK) Nr. 680/2000 [2], un jo īpaši tās 24. panta 4. punktu,
tā kā:
(1) Regulā (EK) Nr. 1422/95 [3] ir paredzēts, ka reprezentatīvās cenas pasaules tirgū, pamatojoties uz kurām melases importam nosaka papildu nodokļus, parasti nosaka katru nedēļu saskaņā ar Regulas (EK) Nr. 1260/2001 42. panta 2. punktā paredzēto procedūru.
(2) Pastāvošā sistēma ir saistīta ar reprezentatīvo cenu un papildu nodokļu noteikšanu katru nedēļu, pat ja summas paliek nemainīgas vai mainās tikai nedaudz. Lai vienkāršotu un precizētu reprezentatīvo cenu un papildu nodokļu noteikšanu, ir jāparedz, ka reprezentatīvās cenas un papildu nodokļus nosaka reizi divās nedēļās un ka šajā laika posmā Komisija tos var grozīt vienīgi saskaņā ar dažiem konkrētiem nosacījumiem.
(3) Šajā regulā paredzētie pasākumi ir saskaņā ar Cukura pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 1422/95 1. panta 1. un 2. punktu aizstāj ar šo:
"1. Regulas (EK) Nr. 1260/2001 24. panta 1. punktā minētos papildu nodokļus piemēro attiecībā uz melasi ar KN kodu 17031000 un 17039000.
2. Šajā regulā melases reprezentatīvās cenas pasaules tirgū vai Kopienas importa tirgū, kā minēts Regulas (EK) Nr. 1260/2001 24. panta 3. punktā, ir šo produktu CIF cenas, ko Komisija izveidojusi un noteikusi saskaņā ar Regulu (EEK) Nr. 785/68.
Cenas nosaka reizi divās nedēļās saskaņā ar Regulas (EK) Nr. 1260/2001 42. panta 2. punktā paredzēto procedūru. Komisija minēto divu nedēļu laika posmā tās drīkst grozīt katru ceturtdienu, ja tās rīcībā esošā informācija norāda uz iepriekš noteikto reprezentatīvo cenu izmaiņām vismaz EUR 0,5 apmērā par 100 kilogramiem. Dalībvalstis līdz katras nedēļas trešdienai nosūta Komisijai to rīcībā esošo informāciju, kas minēta Regulas (EEK) Nr. 785/68 3. pantā."
2. pants
Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2003. gada 17. janvārī

Labels: 3
17